নয়াদিল্লি: পূর্বসূরির দিকে নিজেই এগিয়ে এলেন বর্তমান। তার পর মৃদু স্বরে তাঁকে সম্ভাষণ জানিয়ে আলতো করে চেপে ধরলেন তাঁর হাত। যা যতটা না অবাক করেছে উপস্থিত রাজনীতিকদের তার থেকেও বেশি তাঁরা উপভোগ করেছেন এই আকস্মিক দৃশ্য। এই দৃশ্য যে তাঁদের কাছে স্মৃতির অ্যালবামে বাঁধিয়ে রাখার মতোই। বর্তমান প্রধানমন্ত্রী নরেন্দ্র মোদীর হাত ধরে তাঁকে প্রত্যুত্তর জানাতেও ছাড়লেন না প্রাক্তন মনমোহন সিংহ। অন্তত ইদানীং ঘটনাপ্রবাহের প্রেক্ষিতে এই সৌজন্য বিনিময়কে আচম্বিত বললেও ভুল হবে না।